Anna Wisborg Blix

Anna Wisborg Blix (født 1985) er en norsk biolog, journalist, politiker (Rødt) og sakprosaforfatter.

Blix er født Bergen, oppvokst i Hammerfest. Hun har en mastergrad i biologi fra Universitetet i Oslo og vant Masterstipendet 2012 hos Akademika forlag for sin masteroppgave i økologi.

Hun har fagansvar for «sau og geit»Anna Blix - Bidragsytere i Store norske leksikon. Hun jobbet som politisk rådgiver i Sabima fra 2013 til 2017, der hun jobbet med kulturlandskap. I februar 2018 utga Manifest forlag hennes første bok, En hyllest til sauen. Fortellinga om det lille dyret som bygde landet. I 2023 kom hennes andre bok ut hos Cappelen Damm, 40 uker, en menneskegraviditet og 81 andre måter å få barn på.

Hun ble valgt inn som kommunestyrerepresentant for Rød Valgallianse i Hammerfest i 2003, og har vært organisasjonssekretær og sentralstyremedlem i Rød Ungdom og førstesekretær for bystyregruppa til Rødt Oslo. Ved stortingsvalget 2009 var Blix førstekandidat for Rødt i Finnmark. Fra og med 2018 er hun politisk rådgiver i stortingssekretariatet til Rødt.

Blix var redaktør for RadiOrakel fra 2006 til 2007. Hun driver nå med forskningsformidling og har blant annet bidratt i radioprogrammet Ekko, og bidrar jevnlig til spaltene «Forskningsfronten» i Morgenbladet og «Naturligvis» i Klassekampen.

 Publikasjoner 
 En hyllest til sauen. Fortellinga om det lille dyret som bygde landet, 2018, ISBN 9788283420524
 40 uker, en menneskegraviditet og 81 andre måter å få barn på, 2023, ISBN 9788202774479

 Referanser 

Kategori:Norske journalister
Kategori:Norske biologer
Kategori:Norske sakprosaforfattere
Kategori:Rødt-politikere
Kategori:Lokalpolitikere i Hammerfest
Kategori:Norske radiojournalister
Kategori:Personer fra Bergen kommune
Kategori:Personer fra Hammerfest kommune